Държавен вестник, бр. 105, 2011 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  105
(2) Дирекция „Финанси и управление на 
собствеността“ подпомага министъра при осъ­
ществяването на дейностите по придобиване, 
управление и разпореждане с недвижими имоти 
и движими вещи – държавна собственост, на 
територията на Република България и в чуж­
бина, като:
1. организира процедурите по придобиването 
и разпореждането с недвижимите имоти – дър­
жавна собственост;
2. изготвя предложения и становища за опти­
мизиране на приходите от имотите – държавна 
собственост, предоставени на Министерството, 
за намаляване на оперативните разходи и за 
предотвратяване на загуби от последваща обез­
ценка на имотите;
3. изготвя предложения и становища за 
мерките за поддръжка на имотите – държавна 
собственост, предоставени на Министерството;
4. поддържа и актуализира единна база данни 
за имотите – държавна собственост, на тери­
торията на Република България и в чужбина, 
предоставени за управление на Министерството;
5. предприема действия за разрешаване на 
правни проблеми, свързани с имотите – дър­
жавна собственост, предоставени на Минис­
терството;
6. предприема действия по проучване на 
приложимото местно законодателство в дър­
жавите, в които Министерството стопанисва и 
управлява имоти;
7. осъществява дейността по управление на 
ведомствения жилищен фонд на Министерство­
то, поддържа регистър на имотите от ведомстве­
ния жилищен фонд, организира настаняването 
във ведомствения жилищен фонд и контролира 
изпълнението на сключените наемни договори;
8. изготвя проекти на актове и документи, 
с които министърът упражнява правата на 
държавата в търговски дружества с държавно 
участие в капитала;
9. изготвя договорите за управление на ор­
ганите на управление и контрол на търговските 
дружества с държавно участие в капитала, на 
които министърът е принципал, и следи за 
изпълнението им;
10. изготвя поименните списъци за придо­
биване на материални и нематериални дълго­
трайни активи на територията на Република 
България и организира изпълнението им;
11. съгласувано с другите компетентни ди­
рекции в Министерството извършва всички 
дейности, свързани с договаряне и предогова­
ряне на спогодби с чужди държави за взаимно 
предоставяне на имоти за нуждите на задгра­
ничните представителства;
12. действа като секретариат на Междуведом­
ствената комисия за държавните имоти извън 
страната и изготвя необходимите документи и 
предложения за придобиване, разпореждане, 
предоставяне за управление и отдаване под 
наем на имоти извън страната;
13. осигурява дейността по предоставянето 
на концесии; 
14. организира, осъществява и контролира 
ремонта и поддръжката на сградния фонд, 
машините, съоръженията и оборудването на 
Министерството;
15. изготвя поименните списъци за извърш­
ване на основен ремонт от задграничните 
представителства и организира и контролира 
изпълнението им съгласувано с другите ком­
петентни дирекции в Министерството;
16. осигурява придобиването, разпределянето 
и отчетността на дълготрайните материални 
активи, материалните запаси и консумативи 
за нуждите на Министерството;
17. организира дейностите по разпореждане 
с излишните за Министерството движими вещи 
по реда на Закона за държавната собственост 
и подзаконовите актове по прилагането му;
18. осигурява противопожарната безопасност 
в сградите на Министерството.
(3) Дирекция „Финанси и управление на 
собствеността“:
1. планира, организира и реализира проце­
дури по възлагане на обществени поръчки в 
Министерството;
2. осъществява дейностите по изготвяне 
и сключване на договорите по обществени 
поръчки, страна по които е Министерството;
3. осъществява процесуалното представи­
телство пред съдилища и други юрисдикции 
по дела, свързани с възлагане на обществени 
поръчки, по които страна е Министерството 
или министърът;
4. изготвя и предлага процедури, анализи и 
правни становища, свързани с провежданите в 
Министерството и в задграничните представи­
телства (самостоятелни възложители по чл. 7, 
т. 2 от Закона за обществените поръчки) об­
ществени поръчки по Закона за обществените 
поръчки, Наредбата за възлагане на малки 
обществени поръчки и Наредбата за специални 
обществени поръчки;
5. подготвя становища по представени про­
екти на актове във връзка с прилагането на 
Закона за обществените поръчки;
6. води регистър на сключените договори по 
обществени поръчки, поддържа архив и съставя 
досиета на проведени оперативни програми;
7. организира подготвянето и изпращането 
на информацията, предвидена за вписване в 
„Официален вестник“ на Европейския съюз, в 
Държавен вестник и в регистъра при Агенцията 
по обществени поръчки. 
Чл. 22. Дирекция „Информационни тех­
нологии“ осъществява планирането, изграж­
дането и използването на информационни и 
комуникационни мрежи и използването на 
технологии и продукти за осигуряване дей­
ността на Министерството и в задграничните 
представителства, като: